"Хықәкы хадас иҟоу Иорданиа инхо ҳашьцәеи иареи реибадырра ауп. Анаҩс аԥсуа-абаза конгресс аԥхьа ишьҭоу азҵаарақәа рынагӡаразы имҩаԥгатәу аусуреи иҟаҵатәу ашьаҿақәеи рзы аиҿцәажәарақәа мҩаԥаагоит. Ара еиҿааҳкарц ҳгәы иҭоуп аконгресс аофис, ус еиԥш Ҭырқәтәылагьы иҟоуп. Нанҳәамза 26 рзы иҟалоит аиԥылара ду, уахь иадыԥхьалахоит Иорданиа инхо аԥсуаа рхылҵшьҭрақәа зегьы", – ҳәа адырра ҟаиҵеит Гыцба.
Адунеизегьтәи аԥсуа-абаза конгресс анагӡаратә маӡаныҟәгаҩ иҳәеит Иорданиа иҟоу аԥсуаа рхылҵшьҭрақәа рџьынџь ԥсадгьыл иаҳа ишазҿлымҳахаз.
"Ҳныҟәарақәа раан игәаҳҭар ҳалшоит иаҳа-иаҳа Аԥсны, аԥсуа жәлар иазҿлымҳахаз шырацәахаз, аиҭанеиааира еиҳа еиӷьхеит", - ҳәа азгәеиҭеит Гыцба.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.